Izvor: N1

Gošća Pressinga u ponedjeljak je bila Karolina Leaković, jedna od kandidatkinja za iduću predsjednicu SDP-a. Jedna je od tri žene koje se natječu za ovu titulu.

"Da ne vjerujem u pobjedu ne bih se kandidirala i bilo bi neozbiljno reći da sam u ovo ušla kako bih se samopromovirala. Vjerujem da u SDP-u ima ljudi koji će vidjeti da i moji politički stavovi i ono što znam govore o tome da bih mogla voditi jednu veliku političku stranku", kazala je Leaković Petru Štefaniću.

Vjeruje da će osvojiti neki broj glasova koji će joj kasnije omogućiti da s nekim istomišljenicima oformi neku "lijevu frakciju". Frakcije postoje u Statutu, ali nisu nikad oživjele, kaže. "Prvi korak je da pokažem da imam relevantan stav i da SDP može biti prava lijeva stranka."

Naglasila je da ova kampanja treba zanimati stranačke kolege, ali i građane, odnosno birače. "Nije nevažno tko će biti predsjednica ili predsjednik SDP-a."

Čekaju se prava sučeljavanja ideja među favoritima

Slaže se s tim da nije bilo pravih sučeljavanja ideja među favoritima. "Zapravo su se okružili kapitalcima, i tako pokušali stvoriti dojam da ih podržava 'baza'. Nisam imala toliko prilike sučeliti se sa svojim protukandidatima, ali i to slijedi. Ova dva tjedna će biti, nadam se, razgovor o idejama.

Kaže da je ranije govorila o modelu koji transformira političku scenu u Velikoj Britaniji, ali da je to naišlo na otpor medija i 'kapitalaca' u stranci. "Ono što i ja mislim da bi SDP-u trebalo također nailazi na kritike."

"Ne vrijeđa me ako me nazovu radikalnom ljevičarkom"

Na pitanje bi li joj bila uvreda da je nazovu ekstremnom ili radikalnom ljevičarkom kaže da ne bi, ali da ljudi u stranci možda misle da bi joj to smanjilo šanse. "Svi se natječu tko će biti veći ljevičar, a kad zapravo dođete do razgovora o tome što bi SDP treba promijeniti, onda kažu - pa samo promijenite lidera, mene dovedite. To nije ono što nam treba", kaže Leaković. "Ne želim ovu stranku propustiti onima koji govore da je ne treba mijenjati", rekla je, no ne razmišlja o osnivanju nove stranke.

'Ne treba sve svaljivati na Milanovića'

Upitana je o Narodnoj koaliciji. "Ja sam ista kao tada, ali sam u njoj bila na devetom mjestu liste u I. izbornoj jedinici, relativno nepoznata javnosti. Nisam imala prilike politički se profilirati, ali teško da danas možete reći da nemam politički stav. Možete se zapitati zašto SDP gura samo par ljudi."

Ne želi, ipak, odgovornost svaljivati na Zorana Milanovića. Ne ponosi se time što je 2014. glasovala za Zakon o radu. "Krenimo od toga da priznajem da sam odgovorna za ono što nisam napravila. Nisam se osjećala podržanom od strane kolega. Tada sam mogla kukuriknuti i onda zauvijek zamuknuti."

Croatia Airlines - dobar primjer upravljanja

Kaže da ne želi govoriti o tome da je država loš gospodar, ili da javne usluge treba privatizirati. "Rekla bih da se treba govoriti o efikasnijem upravljanju i da oni koji upravljaju javnim resursima moraju biti kompetentniji i raditi u javnu korist."

Za primjer dobrog upravljanja navodi Croatia Airlines. Kaže da ne želi govoriti o tome da je država loš gospodar, ili da javne usluge treba privatizirati. "Rekla bih da se treba govoriti o efikasnijem upravljanju i da oni koji upravljaju javnim resursima moraju biti kompetentniji i raditi u javnu korist." Za primjer dobrog upravljanja navodi Croatia Airlines.

"Ja sam protiv kapitalizma"

Protiv je kapitalizma. "Danas imate mnoge političare koji kažu da ovaj način upravljanja ne može upravljati. Nemojte misliti da se zalažem za totalitaristički poredak ili razvlaštenje onih koji nešto imaju." Ja sam za socijalizam 21. stoljeća, zaključuje Leaković.

"Ne znam zašto se SDP ne obraća blagajnicama", navodi u primjeru odnosa prema radnicima.

"Ja sam tek sada na neki način i došla u prvi plan, bavila sam se uglavnom međunarodnim pitanjima, politički sam bila nedozrela i nisam uspjela za ove ideje do ove godine okupiti neki potencijal koji bi to mogao promijeniti."

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.



